Die Naak Handsak - Naak
Categories: Die Naakte Waarheid, Leerprodukte
Oranje, Pers, Pienk
"Die slim man ken al die paaie,
die wyse man ken die regte pad"
– C.J. Langenhoven
Pak die 'regte pad' aan in styl met Die Naak Handsak.
Die egte leer handsak word met 'n sagte mosterdkleur fluweel gevoer aan die binnekant en het Hertex se blommateriaal aan die buitekant. Dié gestruktureerde sak het 'n egte leer basis onder en 'n verstelbare leerband wat ook afgehaal kan word. Eers word die ingevoerde handvatsel sorgvuldig per hand vasgeryg en daarna word ons Naak handelsmerk vasgewerk.
Adam se Skootrekenaar Tas
Ons stel bekend: ons egte leer skootrekenaarsak. Dié tas kan ook dien as 'n skooltas, 'n kantoorsak of selfs 'n handsak, want hy is so veelsydig!
Die tas word uit volgreinleer gemaak en bestaan uit 7 leer vakkies wat gevoer word deur 'n ekstra sagte leer sodat jou skootrekenaar ekstra beskerming kan geniet.
Hierdie tas het 'n verstelbare skouerband en selfs 'n agterband indien jy dit soos 'n rugsak sou wou dra.
Die vakkies het 'n ritssluiersakkie aan beide die voorkant en agterkant wat ideaal is vir die waardevolle ekstras wat jy saamdra.
Die ander 4 vakkies aan die binnekant is vir storieboeke, liefdesbriewe, skootrekenaar-herlaaier, ens.
Die voorste vakkie het soliede brass gespes met magnetiese knippies vir maklik en vinnig oopmaak.
Handgemaak in Suid-Afrika deur Fynbos Leather.
Met liefde uit die oudedoos.
(Produksie kan 1-10 werksdae neem.)
Afmetings in cm: 45(L) x 32(B) x 14(H)
Die Funksie Flap
Die Funksie Flap is 'n moet-hê by jou volgende funksie.
Die potlood-grootte sakkie word uit volgreinleer gemaak en vervaardig deur Fynbos Leather.
Die sakkie het ook 'n polsbandjie sodat jy dit sommer ook as 'n bykomstigheid kan dra.
Afmetings: 25cm x 14cm x 1.5cm
Die Klasloper is beslis nie 'n leersak wat jy net kan gebruik indien jy klas bywoon nie. Dis ook 'n ideale bykomstigheid vir jou alledaagse take – hetsy jy rondloop, inkopies doen of selfs net werk toe gaan.
Die volgreinleer-sak het selfs 'n sysakkie vir munte, want mens benodig altyd kleingeld vir 'n karwag.
Afmetings in cm: 25(L) x 12(W) x 28(H)
Gemaklik, sag, en betroubaar – nes 'n ouma.
Die Oumas sal jou nie in die steek laat nie – maak nie saak waar jy loop nie!
Die Oumas personifieer gemak en duursaamheid en word handgemaak uit egte leer.
Die skoentjies word deur 'n oupa gemaak in Kaapstad, Suid-Afrika. Hy koop self die leer aan volgens kwaliteit en daarom mag die kleur van die leer dalk soms 'n klein bietjie verskil. Elke koei lyk immers nie 100% dieselfde nie!
Dit beteken ook egter dat slegs die beste kwaliteit beesleer aangekoop en die kleur mag dalk soms 'n klein bietjie verskil – 'n tamatie/tômatie geval.